Kediris

Kediris (, ) – miestas Indonezijoje, Javos salos rytuose, į pietvakarius nuo Surabajos, Brantaso upės slėnyje. Geležinkelis į Surabają. Medienos, metalo apdirbimo, tekstilės (audimo), maisto (cukraus, ryžių, aliejaus, tabako, kavos, kakavos) pramonė. Veikia 3 universitetai. Apylinkėse yra hinduistinių šventyklų griuvėsių.

Istorija 
XI–XII a. Kediris buvo javiečių hinduistinės Kedirio karalystės sostinė. Nuo XVIII a. iki XX a. vid. miestas valdytas olandų. 1965–1966 m. Kediryje vykdytos masinės Indonezijos komunistų ir kitų kairiųjų žudynės (nužudyta ~13 % miesto gyventojų). XX a. antroje pusėje Kediris tapo svarbiu tabako ir cigarečių pramonės centru.

Sportas 
 Persik Kediri (futbolas)

Šaltiniai 

Indonezijos miestai